圓悟禪師入滅說偈燒香
作者：釋慧空
朝代：宋

paragraphs: 濯錦江心一漚發，清漲四溟波浪闊。
引得風流小玉歸，無限龍魚遭攪聒。
紫羅帳裏明月珠，把作栗蒲撩亂榝。
一方孤迥峭巍巍，十字縱橫活鱍鱍。
我昔墮渠齏甕中，倔強依前淹不殺。
而今寰宇幸清平，誰道岷峨在天末。
昨夜西風撼太虛，石牛驚走泥牛喝。
一吸滄溟徹底乾，憍梵鉢提長吐舌。
大悲千眼擘不開，無言童子空忉怛。
炷香爲壽阿僧祇，紹興五年八月八。